CELEX: 31993R1946
Language: hr
Date: 1993-06-30 00:00:00
Title: Uredba Vijeća (EEZ) br. 1946/93 od 30. lipnja 1993. o izmjeni Uredbe (EEZ) br. 337/75 o osnivanju Europskog centra za razvoj strukovnog osposobljavanja

05/Sv. 005
            
            
               HR
            
            
               Službeni list Europske unije
            
            
               78
            
         31993R1946
   
               L 181/11
            
            
               SLUŽBENI LIST EUROPSKE UNIJE
            
            
               30.06.1993.
            
         
      UREDBA VIJEĆA (EEZ) br. 1946/93
   od 30. lipnja 1993.
   o izmjeni Uredbe (EEZ) br. 337/75 o osnivanju Europskog centra za razvoj strukovnog osposobljavanja
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 235.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Revizorskog suda (3),
   budući da su Ugovorom od 22. srpnja 1975., kojim su izmijenjene određene financijske odredbe Ugovora o osnivanju Europskih zajednica i Ugovora o osnivanju jedinstvenog Vijeća i jedinstvene Komisije Europskih zajednica, izmijenjeni postupci za davanje razrješnice Komisiji s obzirom na provedbu općeg proračuna Europskih zajednica; budući da je stoga primjereno modernizirati postupak za davanje razrješnice upravljačkom odboru Europskog centra za razvoj strukovnog osposobljavanja, koji je osnovan Uredbom (EEZ) br. 337/75 (4), upućivanjem na već izmijenjeni postupak iz članka 206.b Ugovora o EEZ-u;
   budući da je Ugovorom od 22. srpnja 1975. Revizorski odbor zamijenjen Revizorskim sudom u svim tekstovima koji se odnose na Revizorski odbor;
   budući da je Aktima o pristupanju Grčke, Španjolske i Portugala izmijenjen sastav upravljačkog odbora;
   budući da je poželjno svim zainteresiranim tijelima Zajednice dostaviti godišnje opće izvješće o radu Centra;
   budući da Uredbu (EEZ) br. 337/75 u skladu s tim treba izmijeniti;
   budući da Ugovorom o EEZ-u nisu predviđene druge ovlasti osim onih iz članka 235. za donošenje ove Uredbe,
   DONIJELO JE OVU UREDBU:
   Članak 1.
   Uredba (EEZ) br. 337/75 ovime se mijenja kako slijedi:
   
               1.
            
            
               članak 4. stavak 1. zamjenjuje se sljedećim:
               
                           „1.
                        
                        
                           Centrom upravlja upravljački odbor sastavljen od 39 članova od kojih:
                           
                                       (a)
                                    
                                    
                                       12 članova predstavlja vlade država članica;
                                    
                                 
                                       (b)
                                    
                                    
                                       12 članova predstavlja strukovne udruge poslodavaca;
                                    
                                 
                                       (c)
                                    
                                    
                                       12 članova predstavlja sindikate;
                                    
                                 
                                       (d)
                                    
                                    
                                       tri člana predstavljaju Komisiju.
                                    
                                 Članove iz točaka (a), (b) i (c) imenuje Vijeće na temelju jedan član po državi članici za svaku od tih skupina.
                           Komisija imenuje svoje predstavnike.”;
                        
                     
         
               2.
            
            
               članak 9. briše se;
            
         
               3.
            
            
               članak 11. stavci 1. i 2. zamjenjuju se sljedećim:
               
                           „1.
                        
                        
                           Upravljački odbor dostavlja Komisiji procjenu prihoda i rashoda najkasnije do 31. ožujka svake godine. Ovu procjenu, koja obuhvaća plan broja zaposlenika, Komisija dostavlja Europskom parlamentu i Vijeću s prednacrtom proračuna Europskih zajednica.
                        
                     
                           2.
                        
                        
                           Proračunsko tijelo utvrđuje iznos sredstava koja se dodjeljuju Centru.
                           Važeći postupak za prijenos sredstava iz jedne glave u drugu primjenjuje se na ova sredstva.
                           Proračunsko tijelo izrađuje plan broja zaposlenika Centra.”;
                        
                     
         
               4.
            
            
               u članku 12. stavci 2. i 3. brišu se.
               Stavak 4. postaje stavak 2.;
            
         
               5.
            
            
               nakon članka 12. umeće se sljedeći članak:
               „Članak 12.a
               1.   Direktor izrađuje, a upravljački odbor usvaja, najkasnije do 31. ožujka, godišnje izvješće o aktivnostima, financijskoj situaciji i budućim smjernicama Centra i dostavlja ga Europskom parlamentu, Vijeću, Komisiji, Gospodarskom i socijalnom odboru i Revizorskom sudu.
               Nadalje, najkasnije do 31. ožujka, dostavlja Europskom parlamentu, Vijeću, Komisiji i Revizorskom sudu izvještaj o prihodima i rashodima, analizu financijskog upravljanja i bilancu stanja Centra za prethodnu financijsku godinu.
               Revizorski sud ih provjerava u skladu s člankom 206.a Ugovora.
               2.   Revizorski sud, najkasnije do 30. studenoga, dostavlja tijelu nadležnom za davanje razrješnice i Komisiji svoje godišnje izvješće popraćeno odgovorima Centra na komentare Revizorskog suda te ga objavljuje u Službenom listu Europskih zajednica.
               
               Europski parlament, na preporuku Vijeća koje o tome odlučuje kvalificiranom većinom, prije 30. travnja sljedeće godine, daje razrješnicu upravljačkom odboru Centra u skladu s postupcima iz članka 206.b Ugovora.”;
            
         
               6.
            
            
               članak 13. zamjenjuje se sljedećim:
               „Članak 13.
               Odredbe o osoblju Centra donosi Vijeće na prijedlog Komisije i nakon savjetovanja s Europskim parlamentom.”
            
         Članak 2.
   Ova Uredba stupa na snagu trećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 30. lipnja 1993.
      
         
            Za Vijeće
         
         
            Predsjednik
         
         S. BERGSTEIN
         
      
   
   
      (1)  SL C 23, 31.1.1991., str. 26.
   
      (2)  SL C 13, 20.1.1992., str. 523.
   
      (3)  SL C 152, 10.6.1991., str. 1.
   
      (4)  SL L 39, 13.2.1975., str. 1.